cyanic-selkie/wikianc huggingface dataset:
प्रकाशस्तम्भ
दीपस्तंभ, दीपघर, या प्रकाशस्तंभ (Light house), समुद्रतट पर, द्वीपों पर, चट्टानों पर, या नदियों और झीलों के किनारे प्रमुख स्थानों पर जहाजों के मार्गदर्शन के लिए बनाए जाते हैं। इनसे रात के समय प्रकाश निकलता है। यह किसी भी प्रणाली से प्रकाश किरण प्रसारित करती है। पुराने समय में आग जला कर यह काम होते थे, क्योंकि वर्तमान समय में विद्युत एवं अन्य कई साधन हैं। इसका उद्देश्य सागर में जहाजों के चालकों या नाविकों को खतरनाक चट्टानों से आगाह करना होता है। ये पथरीली तटरेखा, खतरनाक चट्टानों व बंदरगाहों की सुरक्षित प्रवेश को सूचित करने के लिए होते हैं। पहले काफी प्रयोग होते रहे इन प्रकाश दीपों का प्रयोग इनके महंगे अनुरक्षण एवं जी पी आर एस तकनीक सहित अन्य उन्नत सुविधाओं के आने से बहुत ही कम हो गया है।
संरचना एवं प्रकार
भिन्न-भिन्न स्थानों की परिस्थितियों और आवश्यकताओं के अनुसार दीपस्तंभों की संरचना भाँति-भाँति की होती है। भूमि पर, या बड़े टापुओं पर, बननेवाले स्थल दीपस्तंभों का अभिकल्प (डिजाइन) प्राय: एक जैसा ही होता है। अंतर केवल यह रहता है कि परास के अनुसार, अर्थात् प्रत्येक दीपस्तंभ से जितनी दूर तक प्रकाश दिखाई देना अपेक्षित है उसके अनुसार ही, उसकी ऊँचाई और प्रकाश उपकरण रखे जाते हैं। किंतु समुद्री दीपस्तंभ, जो खुले समुद्र में पड़ी किसी सुनसान चट्टान पर बनते हैं जहाँ दिन-रात भीषण लहरें टक्कर मारा करती है, वास्तव में इंजीयिरी कौशल के विजयस्तंभ ही हैं। संयुक्त राज्य अमरीका की ऐलिगेटर रीफ का, ग्रेट ब्रिटेन के एडीस्टोन, बेल्रॉक और स्केरीवोर के फ्रांस का बृहत् दीपस्तंभ इस दृष्टि से अत्यंत महत्वपूर्ण हैं।
समुद्री दीपस्तंभों की रचना के चार प्रकार उल्लेखनीय हैं :
1. चिनाई या कंक्रीट की संरचना चट्टानें पर खड़ी करने के लिए अच्छी समझी जाती है। समुद्र के अंदर पीपे डालकर, या अन्यत्र भी जहाँ पक्की नींव रखी जा सके, यह रचना उपयुक्त होती है। इस प्रकार की रचना में यह विशेष ध्यान रखता पड़ता है कि :
2. खुली हुई, इस्पात या लोहे की ढाँचेदार रचना वहाँ के लिए उपयुक्त होती है, जहाँ कच्ची या बलुई जगह पर स्थूणों या अन्य प्रकार की नींव आवश्यक होती है। सैकत वेला या मूँगे की चट्टान पर और ऐसे स्थानों पर भी यह उपयुक्त होती है, जहाँ अन्य सामग्री महँगी हो तथा रचना खड़ी करने की सुविधा विशेष रूप से विचारणीय हो। जमीन में लोहे या इस्पात के स्थूण गाड़ दिए जाते या पेंच की भाँति कस दिए जाते हैं और उनके ऊपर ढाँचा खड़ा किया जाता है।
3. ढलवाँ लोहे की कलईदार मीनार वहाँ उपयुक्त होती है जहाँ पत्थर की ऊँची लागत और पर्याप्त श्रमिक न मिलने के कारण चिनाई का स्तंभ बहुत महँगा पड़ा हो।
ज़ैक रोएरिग
ज़ैकारी जॉर्ज रोएरिग (Zachary George Roerig; जन्म: 22 फरवरी, 1985) एक अमेरिकी अभिनेता हैं जो अपने द्वारा अभिनीत चरित्रों जैसे कि कैसी ह्यूजेज़ (एज़ द वर्ल्ड टर्न्स), हन्टर एटवुड (वन लाइफ टू लिव) और मैट डोनावन (द वैम्पायर डायरीज़) से प्रसिद्ध हुए हैं।
आरंभिक जीवन
रोएरिग का जन्म मोंटपेलियर, ओहियो में हुआ था, इनकी माता का नाम एन्ड्रिया (ज. 1963) और पिता का नाम डैनियल रोएरिग (1961-2007) है। इनकी एक एमिली नाम की छोटी बहन भी है जिसका जन्म 1989 में हुआ था। रोएरिग ने अपनी प्रारंभिक शिक्षा मोंटपेलियर हाई स्कूल (ओहायो) से प्राप्त की, जहां वो एक फुटबॉल खिलाड़ी और पहलवान दोनों थे। किशोरावस्था में रोएरिग ने अपने पिता और दादा की समाधिशिला (ग्रेवस्टोन) बनाने वाली फैकलर मॉन्यूमेंट्स में काम किया। रोयरिग ने क्लीवलैंड के बार्बिजोन मॉडलिंग एंड एक्टिंग स्कूल से प्रशिक्षण प्राप्त किया और इंटरनेशनल मॉडलिंग और टैलेंट एसोसिएशन में भाग लिया।
प्रकाशस्तम्भ
संरचना एवं प्रकार
4. पीपों की नींव पर खड़ी की गई संरचना सैकत बेला या रेतीली मिट्टी में ही सफल हो सकती है।
ग्रैनाइट के बने हुए 140 फुट ऊँचे सामान्य दीपस्तंभ में, जिसके आधार का व्यास 42 फुट और ऊपर का व्यास 16 फुट हो, लगभग 58,580 घन फुट चिनाई होती है। प्रत्येक समुद्री दीपघर में प्राय: चार दीपपाल रहते हैं, जिनमें से तीन दीपघर में ही रहते हैं और चौथा तट पर। स्थल दीपघरों में दीपपाल अपना परिवार भी रख सकते हैं। इसलिए इनमें जब कुहरा संकेत होता है तब तीन तीन, अन्यथा दो-दो ही, दीपपाल रहते हैं।
ग्रेट ब्रिटेन, फ्रांस और संयुक्त राष्ट्र, अमरीका, जैसे देशों में ता समुद्रतट पर बड़ी संख्या में दीपस्तंभ हैं और उनकी व्यवस्था के लिए विशेष सरकारी संस्थान हैं, किंतु भारत में समुद्रतल अभी तक वैसा महत्व नहीं प्राप्त कर सका। यहाँ के केवल दो दीपस्तंभ उल्लेखनीय हैं : एक बंगाल की खाड़ी में अलग्वाड़ा चट्टान पर, जो सन् 1865 में बना था और दूसरा बंबई के पास, जो सन् 1874 में बना।
प्रदीपक
प्राचीन दीपस्तंभों की चोटी में प्राय: एक जाली के ऊपर कोयला या लकड़ी के कुंदे जलाकर प्रकाश किया जाता था। वह व्यवस्था बहुत महँगी पड़ती थी। कहीं-कहीं तो साल में 400 टन कोयला लग जाता था, फिर भी प्राय: सदा बदलती हुई जलवायु और वातावरण में प्रकाश का निरंतर दिखाई देना अनिश्चित ही रहता था। ऐसी प्रकाशव्यवस्था प्राय: 19वीं शती के मध्य तक रही, यद्यपि 18वीं शती में तेल का प्रयोग भी होने लगा था।
19वीं शती में कोलगैस का प्रयोग हुआ। सन् 1898 में फ्रांसीसी दीपधर सेवा ने उद्दीप्त खनिज तेलज्वालक लगाए। आजकल सारे संसार में प्राय: ये ही लगते हैं। इनमें स्थान-स्थान पर मामूली भेद होता है।
उद्दीप्त खनिज तेल ज्वालक का सिद्धांत यह है कि एक वाष्पित्र में दबाव के साथ द्रव खनिज तेल का अंत:क्षेप होता है, जहाँ वह कुछ गौण जेटों द्वारा गरम होकर वाष्प बन जाता है। वाष्प एक टोंटी से निकलता है और अपने साथ कुछ वायु लिए हुए ज्वालक के शीर्ष पर बने एक प्रकोष्ठ में पहुँचता है, जहाँ दोनों मिलकर दहनशील गैस में बदल जाते हैं, जिससे मैंटल उद्दीप्त होता है। साथ ही थोड़ी सी गैस गौण जेटों में भी पहुँचती है। एक हाथपंप द्वारा संपीड़ित वायु की कुछ मात्रा स्थिर रखी जाती है, जिससे अंत:क्षेपण के लिए दबाव उपलब्ध रहे।
ऐसेटिलीन की लौ में स्वंय ही चमक बहुत होती है और इस गैस का यातायात सुविधाजनक है। इसलिए बोयों (buoys) तथा संकेतों में प्रकाश के लिए तो यह संसार भर में काम आती ही है, अमहत्वपूर्ण प्रकाशस्तंभों के लिए और ऐसे स्थानों पर भी जहाँ परिचर नहीं रहते, इसका प्रयोग होता है। चमक बढ़ाने के लिए कभी कभी मैंटिलवाले ज्वालक भी लगाए जाते हैं। कुछ उद्दीप्त ज्वालकों से ऐसी ही दीप्ति निकलती है जैसी खनिज तेल-वाष्प-ज्वालकों से। कुछ प्रकाशस्तंभ अधिकारी कार्बाइड और पानी से मौके पर ही गैस बनानेवाले संयंत्र भी इस्तेमाल करते हैं।
प्रकाश के लिए कहीं-कहीं बिजली का भी प्रयोग किया गया है।
लालटेनें - बहुत छोटे-छोटे स्तभों को छोड़कर शेष प्राय: सभी प्रकाशस्तंभों में शीर्ष पर बनी एक लालटेन के भीतर प्रकाश उपकरण रखे जाते हैं। लालटेन के शीशों के गज काफी मजबूत, किंतु यथासंभव पतले होते है, ताकि प्रकाश निकलने में उनके कारण कम से कम अवरोध हो। लालटेन का ऊपरी भाग गुंबद की तरह होता है, जिसमें गरमी बाहर निकलने के लिए एक संवातक रहता है। पर्याप्त संवातन बहुत आवश्यक है।
लालटेन की नाप, उसमें रखे जानेवाले प्रकाश उपकरण के अनुसार भिन्न भिन्न होती है। छोटे स्तंभों में इसका व्यास पाँच फुट तक हो सकता है, जब कि प्रथम श्रेणी के स्तंभों में प्राय: 14 फुट और द्वितीय श्रेणी के स्तंभों में 12 फुट होता है। बड़ी लालटेनों का शीशे लगा भाग लगभग 10 फुट ऊँचा होता है। शीशा प्राय: 1/4 इंच मोटा और लालटेन की गोलाई के अनुरूप ही मुड़ा होता है। जहाँ टूट फूट का भय अधिक होता है, वहाँ 12 इंच तक मोटा शीशा लगाया जाता है। लालटेन की छत प्राय: लोहे की, या ताँबे की, होती है। ये चादरें इस्पात, गनमेटल या ढले लोहे की कड़ियोंवाले ढाँचे में कसी रहती हैं। कुछ प्रकाशस्तंभों में यह भी आवश्यक प्रतीत हुआ है कि बाहर की ओर जाली या जंगला लगा दिया जाए, ताकि प्रकाश से आकृष्ट होकर समुद्री पक्षी चोट से शीशा ही न तोड़ दें। लालटेन का बारजा, हथपट्टी और प्रमुख धात्विक रचना तड़ित्संवाहक से जुड़ी हुई होनी चाहिए। तड़ित्संवाहक 1/4 इंच मोटी ताँबे की छड़ का तथा संवातक के उच्चतम भाग से 18 इंच ऊपर तक होना चाहिए। इसका नीचे का सिरा जल के निम्नतम जल से भी नीचे तक जाना चाहिए, या सिरे पर 20 इंच लंबी, 12 इंच चौड़ी और 1/2 इंच मोटी भूपट्टिका लगाकर गीली भूमि में गाड़ देनी चाहिए।
प्रकाश उपकरण - 19वीं शती के अंतिम पाद में स्थिरदीप के अवगुण विशेष रूप से अनुभव किए गए। इनका प्रयोग धीरे-धीरे कम हो गया और इनके स्थान पर परिस्थितिविशेष के अनुकूल, विशेष प्रकार के प्रकाश की आवश्यता समझी गई। भ्रमिदीप, जिसमें समय-समय पर प्रच्छादन होता रहे, अधिक उपयुक्त समझा गया। प्रच्छादन के लिए कभी कभी ज्वालक के चारों ओर ढोल जैसा एक पर्दा लगा रहता है, जो ऊँचा या नीचा किया जा सकता है।
कभी-कभी घूमता हुआ प्रच्छादनपट लगाया जाता है। प्रच्छादनपट घुमाते रहने के लिए भार या स्प्रिंग से चलनेवाला घड़ी सरीखा एक यंत्र रहता है, जिसमें चालनियामक के साथ साथ एक चेतावनीसंकेत भी लगा रहता है, जो यथासमय यह बताता है कि अब चाभी देने की आवश्यकता है। जहाँ बिजली उपलब्ध होती है, एक छोटी सी मोटर भी लगा दी जाती है, जो आवश्यकता होने पर स्वत: चाभी दे दिया करती है, अथवा सीधे प्रकाश उपकरण को ही घुमाती रहती है। गैस द्वारा प्रकाशित आधुनिक उपकरणों में गैस के दबाव से ही उपकरण के लेंस को घुमाने का काम लिया जाता है। यदि किसी प्रकार के गैस ज्वालक लगे हैं, तो कभी कभी उन्हें ही बारी बारी से जला बुझाकर प्रकाश और प्रच्छादन का प्रभाव उत्पन्न किया जाता है। आधुनिक दमक ज्योति प्रच्छादन प्रकाश से अच्छी होती है। भाँति भाँति के प्रकाश जो आजकल काम आते हैं, निम्नलिखित हैं :
स्थिरदीप में ज्योति निरंतर एक ही प्रकार से निकलती दिखाई देती है। इसका प्रयोग अब केवल छोटे पत्तनों तक ही सीमित रह गया है तथा आधुनिक प्रकाशस्तंभों में नहीं के बराबर है। इससे जहाज के प्रकाश का, या निकटस्थ तटीय प्रकाश का, भ्रम हो सकता है।
दमक ज्योति अनेक प्रकार की होती है। एक दमक-ज्योति महत्वपूर्ण स्थानों पर लगती है। दमकने के बीच का अंतराल दमकने के समय से सदा अधिक होता है। अनेक-दमक-ज्योति में दो या अधिक बार जल्दी जल्दी दमकने के बाद कुछ लंबे अंतराल का क्रम रहता है : जैसे आधे आधे सेकंड की दो, तीन, या अधिक, दमकें दो दो सेकंड के अंतराल से हों, फिर दस सेकंड तक अंधेरा रहने का क्रम लगातार चलता रहे।
स्थिर-दमक-ज्योति में स्थिर ज्योति के बीच बीच नियमित अंतर से एक दमक आती है, जिसके आगे पीछे थोड़ी थोड़ी देर का प्रच्छादन रहता है। प्रकाश की तीव्रता असमान होनेपर यह अविश्वसनीय हो जाती है। स्थिर एवं अनेक-दमक-ज्योति में भी यही दोष है।
प्रच्छादन ज्योति में स्थिर प्रकाश के साथ नियमित अंतराल पर प्रच्छादन का क्रम रहता है। प्रकाश और तम का समय समान या असमान हो सकता है। जब प्रच्छादन दो दो, या अधिक बार का हो तो वह अनेक प्रच्छादन-ज्योति कहलाती है।
प्रत्यावर्ती प्रकाश बारी बारी से दो रंगों के स्थिर प्रकाश को कहते हैं। यदि पूर्वोक्त किसी प्रकार का प्रकाश बारी बारी से दो रंगों में होता है, तो उसके नाम के पहले प्रत्यावर्ती लगाने से उसका बोध होता है।
संदर्शन प्रकाश किसी संकरे मार्ग में संदर्शन के लिए किया जाता है। इसके लिए भ्रमिदीप का प्रयोग नहीं होता। स्थिरदीप ही, प्राय: प्रच्छादन सहित, इस काम के लिए उपयुक्त होते हैं। किसी विशेष जलपथ में, अथवा बलुए तटों के या अन्य खतरनाक स्थानों के बीच, रास्ता दिखाने के लिए प्रकाश की ऐसी व्यवस्था रहती है कि खतरे पर रंगीन प्रकाश पड़े और श्वेत प्रकाश खतरे से पर्याप्त दूरी रखते हुए सुरक्षित मार्ग बताए।
रंगीन प्रकाश का प्रयोग कही कहीं खतरनाक जगहों की पहचान के लिए, या अनेक प्रकार के संकेतों में भिन्नता लाने के लिए, अनिवार्य हो जाता है, अन्यथा रंगों का प्रयोग यथासंभव कम से कम किया जाता है। क्योंकि इससे प्रकाश की तीव्रता कम हो जाती है। पहचान का काम अनेक-दमक-ज्योति से ही चलाना अच्छा है। प्रत्यावर्ती रंगों से प्रकाश की भी सिफारिश नहीं की जा सकती, क्योंकि वायुमंडल में रंगीन किरणों का और रंगहीन किरणों का अवशोषण भिन्न भिन्न मात्रा में होता है। यदि अनिवार्य ही होता है, तो रंगीन किरणावली के लिए लेंस और प्रिज़्म-समूह का क्षेत्र बड़ा कर दिया जाता है, ताकि आरंभ में इनकी तीव्रता रंगहीन किरणवली की तीव्रता के लगभग बराबर ही रहे। काचपटल का लाल रंग भेदने के बाद प्रकाश की तीव्रता केवल 40 प्रतिशत ही रह जाती है और हरा रंग भेदने पर केवल 25 प्रति शत। इसलिए यदि रंगहीन प्रकाश के साथ साथ लाल और हरे रंग के प्रकाश भी रखना अनिवार्य हों, तो उन्हें प्रबलित करने की आवश्यकता होती है। दर्पण लगाकर अथवा प्रिज़्मों द्वारा दिगंशीय संघनन करके, या अन्य किसी प्रकार से, तीव्रता अपेक्षित स्तर तक बढ़ा दी जाती है।
परास, अर्थात् कितनी दूर से प्रकाशस्तंभ दिखाई दे सकता है, यह दो बातों पर निर्भर है : एक तो समुद्रतल से ऊँचाई और दूसरे, प्रकाश की तीव्रता। अधिकांश महत्वपूर्ण दीपस्तंभों का प्रकाश इतना तीव्र होता है कि साफ मौसम में पूर्ण भौगोलिक परास से दिखाई दे जाए। परास समुद्री मीलों में निकाला जाता है और दर्शक की स्थिति समुद्रतल से प्राय: 15 फुट ऊँची मान ली जाती है। वायुमंडल की कुछ विशेष दशाओं में विशेष शक्तिशाली प्रकाश की चमक (बादलों से प्रतिबिंबित होकर) परिकलित परास से भी दूर तक दिखाई दे सकती है। दर्शक आँख समुद्रतल पर हो तो विभिन्न ऊँचाइयों के लिए परिकलित भौगोकि परास की तालिका नीचे दी है। दर्शक आँख की ऊँचाई के लिए भी इसी तालिक के अनुसार भौगोलिक परास जोड़ देने से पूर्ण (वास्तविक) परास निकला जा सकता है।
दीपनौका या प्रकाशनौका
यदि चट्टानों पर नींव के लिए पर्याप्त स्थान न हो, या बलुआ तट हो और उसकी बालू खिसक जाने की संभावना हो, अथवा ऐसी ही अन्य परिस्थितियाँ हों, जिनके कारण दीपस्तंभ खड़ा करना असंभव हो या अत्यधिक महँगा हो, तो वहाँ पथप्रदर्शन के लिए एक जहाज रखा जाता है, जो अपने मस्तूल पर दीप लिए हुए आसपास घूमता रहता है। यही दीपनौका है। कभी कभी इसमें कुहरासंकेत और रेडियों संकेत भी रहते है। ये जहाज 20 से लेकर 500 टन तक के विस्थापनवाले लगभग 60 से 150 फुट तक लंबे और 20 से 30 फुट तक चौड़े होते हैं। इनमें प्रकाश जलतल से लगभग 35 फुट ऊँचाई पर होता है। प्रकाश उपकरण लगभग वैसा ही होता है जैसा प्रकाशस्तंभ में। प्राय: इसके लेंस एक लोलक में लगे होते हैं, ताकि जहाज के डगमगाने पर भी वे क्षैतिज प्रकाश फेंक सकें। बहुतों में विद्युज्जनित्र भी लगा होता है, जिससे प्रकाश के लिए तथा ध्वनिसंकेतों के लिए बिजली प्राप्त होती है।
जहाँ दीपनौकाओं की प्रारंभिक लागत और उनपर होनेवाले आवर्तक व्यय का औचित्य नहीं होता, वहाँ प्रकाशबोया काम आते हैं। बोया में प्राय: नाविक नहीं रहते, बल्कि वे स्वयं ही निर्धारित स्थल के आस पास तैरते रहते हैं। इनका प्रयोग जलपथ चिह्रित करने के लिए, खतरनाक स्थान, या भग्नपोत आदि की स्थिति बताने के लिए होता है। स्थानीय आवश्यकताओं के अनुसार ये अनेक प्रकार के होते हैं। बहुतों में सीटी, घंटी और तुरही सरीखे संकेतक लगे होते हैं, जो या तो समुद्र में बोया की हरकत से ही चालित होते हैं, या फिर उसके अंदर बने बिजली अथवा संपीड़ित गैस के यंत्र से।
प्रकाशित बोया में खनिज तैल गैस से प्रकाश होता है। गैस के लिए वाष्पीकृत पैरेफिन अधिक उपयुक्त है, कोलगैस ठीक नहीं। बोया के अंदर गैस भारी दबाव में रखी जाती है, किंतु अत्यधिक दबाव से कोलगैस की प्रदीपन शक्ति नष्ट हो जाती है। ऐसेटिलीन गैस एक बार भरने पर लगभग एक वर्ष के लिए पर्याप्त होती है। तैल-ज्वालकों में कठिनाई है उनकी बत्ती काटने की। फ्रांस में कार्बनीकृत बत्तियाँ लगाई जाती हैं, किंतु इनका समंजन बहुत ही बारीकी से करना पड़ता है। इंग्लैंड में विगहैम ज्वालक बहुत लगाए जाते हैं जिनमें समंजन की स्वयंचालित व्यवस्था होती है। विद्युतत्प्रकाश के लिए तट से बोया तक केबिल ले जाना पड़ता है, जिसकी देखभाल महँगी और कष्टसाध्य होती है। आजकल प्राय: उद्दीप्त ज्वालक ही लगाए जाते हैं।
अल-माइदा
अल-माइदा : क़ुरआन का 5 वां अध्याय (सूरा) है।
अनुवाद
सूरए अल माएदह (ख़वान) मदीना में नाज़िल हुआ और इसकी एक सौ बीस आयते हैं
(मैं) उस ख़ुदा के नाम से (षुरू करता हॅू) जो बड़ा मेहरबान रहम वाला है
और इन्जील वालों (नसारा) को जो कुछ ख़ुदा ने (उसमें) नाज़िल किया है उसके मुताबिक़ हुक्म करना चाहिए और जो शख़्स ख़ुदा की नाज़िल की हुयी (किताब के मुआफ़िक) हुक्म न दे तो ऐसे ही लोग बदकार हैं (47) और (ऐ रसूल) हमने तुम पर भी बरहक़ किताब नाज़िल की जो किताब (उसके पहले से) उसके वक़्त में मौजूद है उसकी तसदीक़ करती है और उसकी निगेहबान (भी) है जो कुछ तुम पर ख़ुदा ने नाज़िल किया है उसी के मुताबिक़ तुम भी हुक्म दो और जो हक़ बात ख़ुदा की तरफ़ से आ चुकी है उससे कतरा के उन लोगों की ख़्वाहिशे नफ़सियानी की पैरवी न करो और हमने तुम में हर एक के वास्ते (हस्बे मसलेहते वक़्त) एक एक शरीयत और ख़ास तरीक़े पर मुक़र्रर कर दिया और अगर ख़ुदा चाहता तो तुम सब के सब को एक ही (शरीयत की) उम्मत बना देता मगर (मुख़तलिफ़ शरीयतों से) ख़ुदा का मतलब यह था कि जो कुछ तुम्हें दिया है उसमें तुम्हारा इमतेहान करे बस तुम नेकी में लपक कर आगे बढ़ जाओ और (यक़ीन जानो कि) तुम सब को ख़ुदा ही की तरफ़ लौट कर जाना है (48) तब (उस वक़्त) जिन बातों में तुम इख़्तेलाफ़ करते वह तुम्हें बता देगा और (ऐ रसूल) हम फिर कहते हैं कि जो एहकाम ख़ुदा नाज़िल किए हैं तुम उसके मुताबिक़ फै़सला करो और उनकी (बेजा) ख़्वाहिशे नफ़सियानी की पैरवी न करो (बल्कि) तुम उनसे बचे रहो (ऐसा न हो) कि किसी हुक्म से जो ख़ुदा ने तुम पर नाज़िल किया है तुमको ये लोग भटका दें फिर अगर ये लोग तुम्हारे हुक्म से मुॅह मोड़ें तो समझ लो कि (गोया) ख़ुदा ही की मरज़ी है कि उनके बाज़ गुनाहों की वजह से उन्हें मुसीबत में फॅसा दे और इसमें तो शक ही नहीं कि बहुतेरे लोग बदचलन हैं (49) क्या ये लोग (ज़मानाए) जाहिलीयत के हुक्म की (तुमसे भी) तमन्ना रखते हैं हालाॅकि यक़ीन करने वाले लोगों के वास्ते हुक्मे ख़ुदा से बेहतर कौन होगा (50) ऐ ईमानदारों यहूदियों और नसरानियों को अपना सरपरस्त न बनाओ (क्योंकि) ये लोग (तुम्हारे मुख़ालिफ़ हैं मगर) बाहम एक दूसरे के दोस्त हैं और (याद रहे कि) तुममें से जिसने उनको अपना सरपरस्त बनाया पस फिर वह भी उन्हीं लोगों में से हो गया बेशक ख़ुदा ज़ालिम लोगों को राहे रास्त पर नहीं लाता (51) तो (ऐ रसूल) जिन लोगों के दिलों में (नेफ़ाक़ की) बीमारी है तुम उन्हें देखोगे कि उनमें दौड़ दौड़ के मिले जाते हैं और तुमसे उसकी वजह यह बयान करते हैं कि हम तो इससे डरते हैं कि कहीं ऐसा न हो उनके न (मिलने से) ज़माने की गर्दिश में न मुब्तिला हो जाएॅ तो अनक़रीब ही ख़ुदा (मुसलमानों की) फ़तेह या कोई और बात अपनी तरफ़ से ज़ाहिर कर देगा तब यह लोग इस बदगुमानी पर जो अपने जी में छिपाते थे शर्माएंगे ((52) और मोमिनीन (जब उन पर नेफ़ाक़ ज़ाहिर हो जाएगा तो) कहंेगे क्या ये वही लोग हैं जो सख़्त से सख़्त क़समें खाकर (हमसे) कहते थे कि हम ज़रूर तुम्हारे साथ हैं उनका सारा किया धरा अकारत हुआ और सख़्त घाटे में आ गए (53)
और अगर ये लोग ख़ुदा और रसूल पर और जो कुछ उनपर नाज़िल किया गया है इमान रखते हैं तो हरगिज़ (उनको अपना) दोस्त न बनाते मगर उनमें के बहुतेरे तो बदचलन हैं (81) (ऐ रसूल) ईमान लाने वालों का दुशमन सबसे बढ़के यहूदियों और मुशरिकों को पाओगे और ईमानदारों का दोस्ती में सबसे बढ़के क़रीब उन लोगों को पाओगे जो अपने को नसारा कहते हैं क्योंकि इन (नसारा) में से यक़ीनी बहुत से आमिल और आबिद हैं और इस सबब से (भी) कि ये लोग हरगिज़ शेख़ी नहीं करते (82)
सूरए अलमायदा (ख़्वान) ख़त्म
हिसुआ
हिसुआ (Hisua) भारत के बिहार राज्य के नवादा ज़िले में स्थित एक नगर है।
थिरोली, भिकियासैण तहसील
थिरोली, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पुदुपालयम
पुदुपालयम (Pudupalayam) भारत के तमिल नाडु राज्य के तिरुवन्नामलई ज़िले में स्थित एक नगर है।
दयामणि बारला
दयामणि बारला भारतीय राज्य झारखंड से एक आदिवासी आदिवासी पत्रकार और कार्यकर्ता हैं। पूर्वी झारखंड में आर्सेलर मित्तल के इस्पात संयंत्र का विरोध करने के लिए वह सक्रियता के लिए उल्लेखनीय हो गईं जिसके संबंध में जनजातीय कार्यकर्ताओं का कहना है कि चालीस गांवों को विस्थापित किया जाएगा।
बरला ने पत्रकारिता के लिए कई प्रतिष्ठित पुरस्कार जीते हैं वह 2014 के लोकसभा चुनाव में झारखंड के खादी लोकसभा चुनाव क्षेत्र से आम आदमी पार्टी के उम्मीदवार के रूप में असफल रही।
प्रारंभिक जीवन
दयामणी का जन्म स्वदेशी आदिवासी (भारत में आदिवासी के रूप में भी जाना जाता है) में हुआ था, जो झारखंड के पूर्वी राज्य का प्रमुख राज्य था। उसका परिवार मुंडा जनजाति का था। इस क्षेत्र में अन्य आदिवासियों की तरह दयामणी के पिता को उसकी संपत्ति को धोखे से वंचित किया गया था, क्योंकि वह भूमि पर अपने अधिकारों को दिखाने के लिए कागजी कार्रवाई नहीं कर पाया था। उसके पिता एक शहर में नौकर बन गए, और उसकी मां एक नौकरानी थी बरला झारखंड में स्कूल में बनी रही, लेकिन 5 वीं से सातवीं कक्षा तक खेतों में मजदूर के रूप में काम किया। माध्यमिक विद्यालय के माध्यम से अपनी शिक्षा जारी रखने के लिए, वह रांची चली गई और विश्वविद्यालय के माध्यम से अपना खर्च चुकाने के लिए नौकरानी के रूप में काम किया। पत्रकारिता में अपनी शिक्षा जारी रखने के लिए वह कभी-कभी रेलवे स्टेशनों में सोती थीं।
तर्कबुद्धिवाद
आधुनिक अर्थों में उन सभी विचारों को तर्कबुद्धिवाद (rationalism) की श्रेणी में गिना जाता है जो ज्ञान के स्रोत या न्यायसंगति के लिये तर्क (रीजन) का सहारा लेते हैं। कभी-कभी इसे बुद्धिवाद (Intellectualism) का समानार्थी समझ लिया जाता है।
इटली में, तर्कवाद और विज्ञान की कार्यप्रणाली पर अध्ययन बीसवीं शताब्दी में विशेष रूप से गुआल्टिएरो गैलमैनिनी (Gualtiero Galmanini) द्वारा विकसित किया गया था, जिन्होंने बाद में अपने समय के कई स्टार्चिटेक्ट्स को प्रभावित करके एक छाप छोड़ी।
कोल्हुआ-लौगैन गाँव, सहकुंड (भागलपुर)
कोल्हुआ-लौगैन सहकुंड, भागलपुर, बिहार स्थित एक गाँव है।
नौगछिया
नौगछिया भारत के बिहार प्रांत का एक शहर है।
रजिन्दर कौर भट्ठल
रजिन्दर कौर भटटल पंजाब की प्रथम और एकमात्र महिला मुख्यमंत्री रह चुकी हैं।वह पंजाब से भारत की पहली महिला मुख्यमंत्री थीं और वह मुख्यमंत्री पद के बाद पहली उप मुख्यमंत्री थीं।
रक्सापाली खरसीया मण्डल
रक्सापाली खरसीया मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
भीकनपुर कुलवाड़ा, बिलारी (मुरादाबाद)
राज्य कोड :09 जिला कोड :135 तहसील कोड : 00720
राष्ट्रीय राजमार्ग १२४डी (भारत)
राष्ट्रीय राजमार्ग १२४सी (National Highway 124D) भारत का एक राष्ट्रीय राजमार्ग है। यह पूरी तरह उत्तर प्रदेश में है और उत्तर में मरदह से दक्षिण में सैदपुर तक जाता है। यह राष्ट्रीय राजमार्ग २४ का एक शाखा मार्ग है।
मार्ग
इस राजमार्ग पर कुछ मुख्य पड़ाव इस प्रकार हैं: मरदह, जखनियाँ, सादात, सैदपुर।
न्यूज़ीलैंड क्रिकेट टीम का पाकिस्तान दौरा 1964-65
न्यूजीलैंड की राष्ट्रीय क्रिकेट टीम ने मार्च से अप्रैल 1965 में पाकिस्तान का दौरा किया और पाकिस्तान की राष्ट्रीय क्रिकेट टीम के खिलाफ तीन मैचों की टेस्ट श्रृंखला खेली। पाकिस्तान ने टेस्ट श्रृंखला 2-0 से जीती। न्यूजीलैंड की कप्तानी जॉन रीड और पाकिस्तान ने हनीफ मोहम्मद ने की।
हिम्मतपुर अन्धेरिया, रामनगर तहसील
हिम्मतपुर अन्धेरिया, रामनगर तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
आक़ा गुन्दुज़
आक़ा गुन्दुज़ तुर्की के एक संगीतकार थे। उन्होंने गलतसराय के एक हाई स्कूल से शिक्षा प्राप्त की थी। उन्हे थेस्सालोनिकी भेजकर देश से निकाल दिया गया था क्योंकि वे राजनैतिक मामलों में अब्दुल हमीद के शासनकाल में गहरी रुचि रखते थे। इस्तांबुल पर क़ब्ज़ा होने के पश्चात गुन्दुज़ को कुछ समय के लिए माल्टा द्वीप भेजा गया था। तुर्की में गणराज्य की स्थापना के पश्चात उन्होंने मुस्तफ़ा कमाल पाशा की विचारधारा को अपनाया, और 1932-46 के बीच वे अंकारा से तुर्की के सांसद बने रहे।
रमणिका गुप्ता
रमणिका गुप्ता ने विमर्श के रूप में हिंदी साहित्य में अपना महत्त्वपूर्ण योगदान दिया है।उन्होंने आदिवासी जीवन पर कई पुस्तकें लिखी हैं।वे प्रख्यात साहित्यकार,सामजिक कार्यकर्त्ता,समाजसेवा और राजनीति सहित कई क्षेत्रों से जुड़ी हुई थीं। उन्होंने स्त्री विमर्श पर बेहतरीन काम किया और वह सामाजिक सरोकारों की पत्रिका ‘युद्धरत आम आदमी’ की संपादक भी थीं। उन्होंने झारखंड के हज़ारीबाग के कोयलांचल से मजदूर आंदोलनों को साहित्य के ज़रिये राष्ट्रीय स्तर पर पहुँचाने का काम किया। बिहार विधानसभा और विधान परिषद् में विधायक भी रही।
परिचय
उनका जन्म २२ अप्रैल १९३० को पंजाब के सुनाम नामक स्थान पर तथा निधन 89 वर्ष की अवस्था में २६ मार्च २०१९ को नई दिल्ली में हुआ। मृत्यु से पूर्व वे झारखंड में मांडू के विधायक पद पर कार्यरत थीं। रमणिका गुप्ता की आत्मकथा ‘हादसे और आपहुदरी’ बेहद लोकप्रिय पुस्तक मानी जाती है। इसके अलावा, उनकी प्रमुख रचनाओं में ‘भीड़ सतर में चलने लगी है’, ‘तुम कौन’, ‘तिल-तिल नूतन’, ‘मैं आजाद हुई हूं’, ‘अब मूरख नहीं बनेंगे हम’, ‘भला मैं कैसे मरती’, ‘आदम से आदमी तक’, ‘विज्ञापन बनते कवि’, ‘कैसे करोगे बँटवारा इतिहास का’, ‘दलित हस्तक्षेप’, ‘निज घरे परदेसी’, ‘सांप्रदायिकता के बदलते चेहरे’, ‘कलम और कुदाल के बहाने’, ‘दलित हस्तक्षेप’, ‘दलित चेतना- साहित्यिक और सामाजिक सरोकार’, ‘दक्षिण- वाम के कठघरे’ और ‘दलित साहित्य’, ‘असम नरसंहार-एक रपट’, ‘राष्ट्रीय एकता’, ‘विघटन के बीज’ शामिल हैं।
जॉर्ज रिटज़र
जॉर्ज रिटज़र (जन्म 1940) एक अमरीकी समाजशास्‍त्री हैं।
घरवाली बाहरवाली (1998 फ़िल्म)
घरवाली बाहरवाली 1998 में बनी हिन्दी भाषा की फिल्म है।
खुली गाँव, सहकुंड (भागलपुर)
खुली सहकुंड, भागलपुर, बिहार स्थित एक गाँव है।
चारमार घरघोडा मण्डल
चारमार घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
आयशा टाकिया
आयशा टाकिया, (जन्म: १० जनवरी १९८६) एक भारतीय अभिनेत्री है जो मुख्यतः हिन्दी फ़िल्मों में कार्यरत है। उन्होंने अपने फ़िल्मी करियर की शुरुआत टार्ज़न द वण्डर कार (२००४) नामक फ़िल्म से की जिसके लिए उन्हें फ़िल्मफ़ेयर महिला प्रथम अभिनय पुरस्कार से सम्मानित किया गया। फ़िल्म डोर (२००६) में युवा विधवा के पात्र के लिए उन्हें काफी सराहा गया। उन्हें अधिक कामयाबी वांटेड (२००९) के कारण मिली जो व्यावसायिक दृष्टि से उनकी अब तक की सर्वाधिक सफल फ़िल्म है।
शुरूआती जीवन
आयशा का जन्म चेम्बूर मुंबई, महाराष्ट्र में गुजराती पिता निशित व मुस्लिम माँ फ़रीदा के यहाँ हुआ। उन्होंने सेंट एंथोनी हाई स्कूल से अपनी स्कूली शिक्षा पूरी की। इनकी एक छोटी बहन है, जिसका नाम निशा है। इनके पति मुस्लिम हैं और उनका नाम फ़रहान आज़मी है। उन दोनों का बेटा मिखाइल है। अब उसका तलाक का इरादा है।
पुरिसई
पुरिसई (Purisai) भारत के तमिल नाडु राज्य के तिरुवन्नामलई ज़िले में स्थित एक गाँव है। यह अपने मन्दिरों के लिए प्रसिद्ध है।
इंग्लैंड क्रिकेट टीम का भारत दौरा 1963-64
इंग्लैंड से एक क्रिकेट टीम मेरिलबोन क्रिकेट क्लब (एमसीसी) द्वारा आयोजित करने के लिए 3 जनवरी से 24 फरवरी 1964 भारत का दौरा किया था। वे खेले पांच टेस्ट घरेलू भारतीय क्लबों के खिलाफ दूसरे मैच के साथ-साथ भारतीय क्रिकेट टीम के खिलाफ मैच। टेस्ट मैचों में पक्ष "इंग्लैंड" के रूप में जाना जाता था; अन्य मैचों में यह रूप में "एमसीसी" में जाना जाता था।
पहारपुर गाँव, बलिया (बेगूसराय)
पहारपुर बलिया, बेगूसराय, बिहार स्थित एक गाँव है।
थौली, भिकियासैण तहसील
थौली, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गैट
गेट [ (GATT) general agreement on tariff and trade ] की स्थापना द्वितीय विश्व युद्ध के पश्चात् अन्तर्राष्ट्रीय व्यापार के ढांचे में सुधार एवं क्रियाशील कार्यप्रणाली तैयार करने हेतु की गई थी।
संयुक्त राष्ट्र संघ ने सन् 1947 में व्यापार एवं रोजगार के पक्ष एक फैसला लिया, इस फैसले के अनुसार , हवाना (क्यूबा) में अन्तर्राष्ट्रीय व्यापार संगठन (ITO) की स्थापना की गई । इस संगठन के शुरुआत में 23 देशों ने संस्थापक देशों के रूप में हस्ताक्षर करके सदस्यता हासिल की। सन् 1948 से ITO को ही GATT के नाम से जाना जाने लगा।
विकास गौड़ा
विकास गौड़ा भारतीय एथलीट हैं। स्काटलैंड के ग्लास्गो में आयोजित कामनवेल्थ गेम्स २०१४ में भारतीय विकास गौड़ा ने एथलेटिक्स प्रतियोगिता में स्वर्णिम प्रदर्शन करते हुए पुरुषों की डिस्कस थ्रो प्रतियोगिता में भारत के लिए स्वर्ण पदक जीता।
मुरलीगंज
मुरलीगंज (Murliganj) भारत के बिहार राज्य के मधेपुरा ज़िले में स्थित एक नगर पंचायत है।
बासप्पा दनप्पा जत्ती
बी डी जत्ती (१० सितंबर १९१३ – ७ जून २००२) भारत के उपराष्ट्रपति थे। उनका कार्यकाल ३१ अगस्त १९७४ से ३० अगस्त १९७९ तक पाच सालोंका रहा। १९७७ में राष्ट्रपति फ़ख़रुद्दीन अली अहमद के निधन के बाद छह माह (११ फरवरी से २५ जुलाई) तक जत्ती भारत के कार्यवाहक राष्ट्रपति थे।
७ जून २००२ को बंगलोर में उनकि मृत्यु हो गई जब वे ८८ साल के थे।
मिलेंगे मिलेंगे (2008 फ़िल्म)
मिलेंगे मिलेंगे 2008 में बनी हिन्दी भाषा की फिल्म है।
खैरा गाँव, सहकुंड (भागलपुर)
खैरा सहकुंड, भागलपुर, बिहार स्थित एक गाँव है।
स्वामी विरजानन्द (बहुविकल्पी)
(१) स्वामी विरजानन्द : जो स्वामी दयानन्द सरस्वती के गुरु थे।
फतेहपुर नाथा, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है। सम्बंधित जनगणना कोड: राज्य कोड :09 जिला कोड :135 तहसील कोड : 00720
आंध्र प्रदेश की अर्थव्यवस्था
जीएसडीपी
वर्ष 2022-23 के लिए मौजूदा कीमतों पर जीएसडीपी वर्ष 2021-22 के लिए ₹11,33,837 करोड़ (प्रथम संशोधित अनुमान) के मुकाबले ₹13,17,728 करोड़ (अग्रिम अनुमान) अनुमानित है। पिछले वर्ष कृषि विकास दर 36.19%, उद्योग 23.36% और सेवा 40.45% थी। देश की 7% की वृद्धि के मुकाबले राज्य ने स्थिर कीमतों (2011-12) में 7.02% की रिकॉर्ड वृद्धि दर्ज की।
बद्रिया होशगर
बद्रिया होशगर (1889 उस्मान साम्राज्य – 1968, तुर्की) एक तुर्क संगीतकार थी।
होशगर लेक्के संगीत परम्परा से बचपन से प्रभावित थी क्योंकि उनका बचपन कोनया में गुज़रा। जब वे और उनका परिवार इस्तांबुल स्थानांतरित हुए,होशगर ने औद का प्रशिक्षण इस्मत आफ़न्दी लिया और उसूल के प्रशिक्षण ख़ालिद बेग से लिया जो राज दरबार के मुअज़्ज़न थे। होशगर तानबुरी जमील बेग के साथ भी काम लिया जिनसे उनका सम्पर्क एक जनसभा में हुआ था। जमील ने होशगर को दारुल-बिदाई मौसीक़ी-ए-उस्मानी में शिक्षा पाने के लिए प्रोत्साहित किया जिससे संगीत का ज्ञान और बढ़ गया। होशगर ने उदी नवरस बेग के साथ भी काम किया।
आंध्र प्रदेश की अर्थव्यवस्था
कृषि एवं पशुधन
कृषि राज्य के लिए आय का मुख्य स्रोत और मुख्य व्यवसाय है, 60% आबादी कृषि और संबंधित गतिविधियों में लगी हुई है। चावल राज्य की प्रमुख खाद्य फसल और मुख्य भोजन है। अन्य महत्वपूर्ण फसलें गन्ना, कपास, आम, तम्बाकू, मक्का, दाल इत्यादि हैं। भारत की चार महत्वपूर्ण नदियाँ, गोदावरी, कृष्णा, पन्ना और तुंगभद्रा इस राज्य से होकर बहती हैं, जिससे सिंचाई होती है। हाल ही में, वनस्पति तेल उत्पादन के लिए सूरजमुखी, मूँगफली कृषि कि जाती है। और गोदावरी नदी बेसिन सिंचाई परियोजनाओं और सागर बांध सहित कई बहु-राज्य सिंचाई परियोजनाएँ विकास के पथ पर हैं।
2011 की कीमतों के आधार पर आंध्र प्रदेश में चुनिंदा कृषि फसलों और संबद्ध क्षेत्रों के 2015 के राष्ट्रीय उत्पादन हिस्से की एक तालिका नीचे दी गई है।
पर्यटन
आंध्रप्रदेश राज्य पर्यटन के लिए बजट प्रदान करता है, और विभिन्न परियोजनाओं का आर्थिक रूप से समर्थन करता है। आंध्रप्रदेश राज्य ने राज्य पर्यटन विभाग के माध्यम से धार्मिक पर्यटन विकसित करने में मदद की है। कुछ प्रसिद्ध स्थल तिरुमाला, श्रीशैलम, इत्यादि हैं। श्री वेंकटेश्वर (भगवान बालाजी) के निवास स्थल के कारण तिरुपति पर्यटन क्षेत्र आय का एक प्रमुख स्रोत बन गया है। दान-पुण्य के मामले में यह मंदिर दुनियाँ के सबसे अमीर मंदिरों में से एक है। आय के अन्य महत्वपूर्ण स्रोत विशाखापत्तनम, विजयवाड़ा में विकासशील पर्यटन केंद्रों से आते हैं।
सारोन, तिरुवन्नामलई
सारोन (Saron) भारत के तमिल नाडु राज्य के तिरुवन्नामलई ज़िले में तिरुवन्नामलई का एक उपनगर है।
पोखरिया गाँव, बलिया (बेगूसराय)
पोखरिया बलिया, बेगूसराय, बिहार स्थित एक गाँव है।
ज़ाकिर हुसैन (हिन्दी फ़िल्म कलाकार)
ज़ाकिर हुसैन हिन्दी फ़िल्मों के एक अभिनेता हैं। जाकिर हुसैन का जन्म मेरठ के जानी खुर्द,उत्तरप्रदेश में हुआ। इन्होने बॉलीवुड की कई फिल्मों में नकारात्मक भूमिकाएँ अभिनीत की है।
जोरी कलाँ
जोरी कलाँ, जिसे केवल जोरी नाम से भी जाना जाता है, भारत के झारखंड राज्य में चतरा जिले का एक छोटा शहर है। शहर के दो भाग हैं: एक मुख्य शहर जोरी कलाँ और दूसरा हिस्सा जोरी खुर्द। राष्ट्रीय राजमार्ग २२ यहाँ से गुज़रता है।
परिचय
जोरी शहर फल्गु के किनारे बसा हुआ है। यह बस्ती 5 वर्ग किमी के दायरे में बिखरी हुई है।
आबादी और व्यवसाय
2011 की जनगणना के अनुसार जोरी शहर में घरों की कुल संख्या 1301 थी, जिनमें 7711 लोग रह रहे थें। इनमें से 4057 पुरुष और 3,654 महिलाएँ थीं। जोरी का साक्षरता दर 75.23% था। पुरुष साक्षरता 81.56% और महिला साक्षरता 68.04% थी। जोरी खुर्द में 100% पुरुष और महिलाएँ साक्षर हैं। नागरिक जिस प्रमुख मुद्दे का सामना कर रहे हैं उनमें रोजगार की कमी है, अधिकांश शिक्षित युवा बेरोजगार हैं क्योंकि आय का कोई स्रोत नहीं है और औद्योगिक विकास अभी भी इस क्षेत्र में नहीं हुआ है। रोजगार का प्रमुख स्रोत कृषि है जो पूरी तरह से मानसून पर आधारित है।
पर्यटन
काली मंदिर जोरी में एक प्रमुख हिंदू मंदिर है जो विवाह की रस्म निभाने के लिए प्रसिद्ध है। प्रत्येक वर्ष सैकड़ों दूल्हे और दुल्हन अनुष्ठान करने और पति और पत्नी के अनमोल रिश्ते में अपने आप को बंधने के लिए मंदिर परिसर में जाते हैं।
कौलेश्वरी पहाड़ी और मंदिर
कौलेश्वरी पहाड़ी 5 स्थित है  शहर की दाईं दिशा में किमी दूर जो समुद्र तल से 1750 फीट ऊंचा है।  कौलेश्वरी पहाड़ी की चोटी पर देवी कौलेश्वरी के हिंदू मंदिर हैं, लोगों ने कहा कि यह मंदिर प्राचीन काल से है और वैदिक काल से प्रसिद्ध है।
परिवहन
परिवहन अच्छा है क्योंकि यह एनएच 22 पर स्थित है, लेकिन केवल दिन के घंटों के दौरान, रात के दौरान परिवहन सेवा नहीं है। निकटतम शहर गया, बिहार है जो 60 किमी है, और अन्य निकटतम शहर हजारीबाग , झारखंड है जो 80 किमी दूर है।  निकटतम रेलवे स्टेशन गया स्टेशन कोड GAYA है और निकटतम हवाई अड्डा बोधगया हवाई अड्डा (हवाई अड्डा कोड: GAY ) 50 किमी की दूरी पर है।
संकल्पसूर्योदय
सङ्कल्पसूर्योदय महान दार्शनिक कवि वेङ्कटनाथ वेदान्त देशिक द्वारा रचित एक उच्च कोटि का आद्योपान्त विशुद्ध रूपक कथात्मक नाटक है। यह वेदान्त दर्शन और वैष्णव धर्म के विशिष्टाद्वैतवाद का प्रतिपादक नाटक है, जिसे कृष्णमिश्र के प्रबोधचन्द्रोदय का एक प्रत्युत्तर कह सकते है। सुहृद भगवान का 'इसको मुक्त करूंगा' सत्य संकल्प ही इस नाटक का प्रतिपाद्य विषय है।
वेदान्तदेशिक का समय १३वीं शती का उत्तरार्ध है। वे एक महान दार्शनिक थे। यदि वेदान्त का उद्देश्य मानव को सन्मार्ग से उसके गन्तब्य पर पहुंचाना है, और उसे यात्रा और गन्तव्य के विषय में पूर्णज्ञान कराते हुए जीवन-यात्रा में उसका पथप्रदर्शन करना है, तो निश्चय ही वैष्णव आचार्य वेंकटनाथ इस नाटक की रचना करने के वास्तविक अधिकारी थे।
जनश्रुति के अनुसार यह विश्वास है, कि नाटक को लेखक ने एक रात्रि में लिखा है। जनश्रुति यह भी है कि नाटक की रचना प्रबोधचन्द्रोदय के प्रतिपक्ष में की गई थी, किन्तु दोनों लेखकों का समसामायिक होना अनैतिहासिक है। नाटक रचना का स्थान श्रीरंगम है। नाटक की रचना मलिककाफूर के दक्षिण आक्रमण के पहिले हुई होगी।
संकल्पसूर्योदय की प्रस्तावना के अनुसार वेङ्कटनाथ अनन्त सूरि के पुत्र थे, जो कांची में रहते थे।
नाटक का संक्षिप्त कथासार
संकल्पसूर्योदय में दस अङ्क हैं जिसमें देहधारियों के गुण, रूप, विवेक, सुमति, व्यवस्थादि और मोह, दुर्मति, लोभ आदि पात्र रूप से कल्पित किये गये हैं। इनमें विवेक और सुमति आदि सात्विक गुण हैं और मोह एवं दुर्मति तामस तथा राजस गुण हैं। परत्पर शुद्धाशुद्ध आदि का विवेचन रूप विवेक इसका धीरोदात्त नायक हैं। 'पुरूष का संसार से छुटकारा' नायक का अभीष्ट प्रयोजन है। संसारिक ताप से अत्यन्तद मनुष्य शरीर की रक्षा का इच्छुक, विवेक, नायिका सुमति आदि को साथ लेकर पुरूष में सांसारिक विषय सुखों की विरक्ति पैदा कर उसे समाधि में लगाने का प्रयत्न करता है। मोह जो प्रतिनायक है और विवेक का शत्रु है, दुर्मति पत्नी आदि सहायकों को साथ लेकर पुरूष में भौतिक सुख लोलुपता पैदा कर उसे संसार में ही अत्यन्त आसक्त रखने के लिये तत्पर होता है। अन्त में विवेक सपरिवार मोह को पराजित कर पुरूष को परब्रह्म की समाधि में स्थापित कर भगवान की कृपा से होने वाले भगवत्संकल्प के द्वारा संसारोन्मुक्त कर परब्रह्म के अनुभव रूप मोक्ष साम्राज्य को प्राप्त करता है।
नंदिनी सत्पथी
नंदिनी सत्पथी (ନନ୍ଦିନୀ ଶତପଥୀ; 9 जून 1931;– 4 अगस्त 2006) एक भारतीय लेखिका और राजनीतिज्ञ थी। वे जून 1972 से दिसंबर 1976 तक ओडिशा की मुख्यमंत्री रहीं।
प्रारंभिक जीवन
सत्पथी का जन्म 9 जून 1931 को हुआ था और वे भारत के कटक के पीथापुर में पली-बढ़ी थे। वह कालिंदी चरण पाणिग्रही की सबसे बड़ी बेटी थीं उनके चाचा भगवती चरण पाणिग्रही ने भारतीय कम्युनिस्ट पार्टी की ओडिशा शाखा की स्थापना की थी।
राजनीतिक कैरियर
1939 में आठ वर्ष की उम्र में उन्हें यूनियन जैक को खींच कर उतारने और साथ ही कटक की दीवारों पर ब्रिटिश विरोधी पोस्टरों को हाथ से चिपकाने के लिए भी ब्रिटिश पुलिस द्वारा बेरहमी से पीटा गया था। उस समय यह एक व्यापक रूप से चर्चा की विषय बन गई थी और उसी ने ब्रिटिश राज में भारत की स्वतंत्रता संग्राम की लड़ाई में आग में घी का काम किया था।
रेवेंशॉ कॉलेज में ओडिया में अपने स्नातोकत्तर करते हुए, वह कम्युनिस्ट पार्टी की छात्र शाखा, स्टूडेंट फेडरेशन के साथ जुड़ गई। 1951 में कॉलेज शिक्षा की बढ़ती लागत के खिलाफ ओडिशा में एक छात्र विरोध आंदोलन शुरू हुआ, जो बाद में राष्ट्रीय युवा आंदोलन में बदल गया। सत्पथी इसी आंदोलन के एक युवा नेता थी, पुलिस ने प्रदर्शनकारियों पर लाठी चार्ज किया और नंदिनी सतपथी को गंभीर रूप से घायल कर दिया गया। उसे कई अन्य लोगों के साथ जेल में डाल दिया गया था। जेल में उनकी मुलाकात देवेंद्र सतपथी से हुई जो एक और स्टूडेंट फेडरेशन के सदस्य थे, जिनसे उसने बाद में शादी की थी। (वह बाद में ढेंकनाल से निचले सदन के लिए दो बार चुने गए थे।
1962 में, उड़ीसा में कांग्रेस पार्टी प्रमुख की रूप में उभरी थी। 140 सदस्यों वाली उड़ीसा राज्य विधानसभा में कांग्रेस पार्टी के 80 से अधिक सदस्य थे। राष्ट्रीय स्तर पर, भारतीय संसद में अधिक महिला प्रतिनिधियों को रखने के लिए एक आंदोलन चल रहा था। असेंबली ने भारत की संसद के ऊपरी सदन (राज्य सभा) में सतपति (तब महिला मंच की अध्यक्ष) का चुनाव किया, जहाँ उन्होंने अपने दो कार्यकाल पूरे किए। 1966 में इंदिरा गांधी भारत की प्रधानमंत्री बनने के बाद, सतपथी प्रधानमंत्री से जुड़ी एक मंत्री बनीं, उनके सूचना और प्रसारण मंत्रालय के विशिष्ट पोर्टफोलियो दिया गया।
वह 1972 में ओडिशा लौट आए, क्योंकि बीजू पटनायक और अन्य लोगों द्वारा कांग्रेस पार्टी छोड़ जाने के कारण हुए रिक्त स्थान की लिए, तब उन्हें ओडिशा के मुख्यमंत्री बना दिया गया। 25 जून 1975 से 21 मार्च 1977 के आपातकाल के दौरान, उन्होंने कई उल्लेखनीय व्यक्तियों को कैद किया, जिनमें नबाकृष्ण चौधुरी और रमा देवी शामिल थे; हालांकि, आपातकाल के दौरान ओडिशा में सबसे कम संख्या में प्रमुख व्यक्ति जेल गए और सत्पथी ने आपातकाल के दौरान इंदिरा गांधी की नीतियों का विरोध करने का प्रयास किया। सत्पथी ने दिसंबर 1976 में पद छोड़ दिया।  1977 में आम चुनाव के दौरान वह जगजीवन राम के नेतृत्व में प्रदर्शनकारियों के एक समूह का हिस्सा थीं, जो कांग्रेस फॉर डेमोक्रेसी पार्टी बन गई।
राजीव गांधी के कहने पर सत्पथी 1989 में कांग्रेस पार्टी में फिर से लौट आए। ओडिशा में कांग्रेस पार्टी पूरी तरह से अप्रिय थी, क्योंकि इसके पिछले दो अवधि की बुरे शाषन की लिए (मुख्य रूप से जानकी बल्लभ पटनायक मुख्यमंत्री के रूप में)। वह गोंदिया, ढेंकनाल से राज्य विधान सभा के सदस्य के रूप में चुने गए और 2000 तक विधानसभा में रहे, तब उन्होंने राजनीति से अपने संन्यास लेने का घोषणा किया; उन्होंने 2000 का चुनाव नहीं लड़ा। वह उस समय प्रभावशाली नहीं रही थी और कांग्रेस पार्टी की ओडिशा शाखा की आलोचक थी।
न्यायिक मुकदमा
1977 में, सत्पथी पर भ्रष्टाचार का आरोप लगाया गया और उस समय के भ्रष्टाचार निरोधक अधिनियम के संभावित उल्लंघन में उनपर पुलिस जाँच शुरू हुई। जांच के दौरान, उनसे लिखित रूप में कई सवालों पर पूछताछ की गई। उन्होंने किसी भी सवाल का जवाब देने से इनकार कर दिया जिसपर उनके वकील ने तर्क दिया कि भारतीय संविधान के अनुच्छेद 20 (3) ने उन्हें जबरन आत्म दोष लगाना के खिलाफ सुरक्षा प्रदान की। अदालत ने उनसे सहमति व्यक्त की, और अभियुक्त के अधिकारों को एक वकील के अधिकार और आत्म-उत्पीड़न के खिलाफ अधिकार की मान्यता के साथ मजबूत किया इसके अलावा यह भी पाया गया कि महिलाओं को पुरुष रिश्तेदारों की उपस्थिति में अपने घरों पर पूछताछ करने का अधिकार है, औपचारिक गिरफ्तारी के बाद ही उन्हें पुलिस स्टेशन में लाने का अधिकार है, और केवल अन्य महिलाओं द्वारा खोजे जाने का अधिकार है। अगले 18 वर्षों में, सत्पथी ने उनके खिलाफ सभी मामलों में जीत हासिल की।
साहित्यिक कैरियर
सतपथी ओडिया भाषा में एक लेखक थी उनके काम को कई अन्य भाषाओं में अनुवादित और प्रकाशित किया गया है। उड़िया साहित्य में उनके योगदान के लिए उन्हें 1998 का ​​साहित्य भारती सम्मान मिला। उनकी अंतिम प्रमुख साहित्यिक रचना तस्लीमा नसरीन की लज्जा का उड़िया में अनुवाद था।
मृत्यु
4 अगस्त 2006 को भुवनेश्वर में उनके घर पर उनकी मृत्यु हो गई।
परिवार
उनके दो बेटों में से छोटे बेटे तथागत सत्पथी बीजू जनता दल से 4 बार सांसद बने और दैनिक समाचार पत्रों - धारित्री और उड़ीसा पोस्ट के संपादक है।
उनके सबसे बड़े पोते श्री सुपरनो सत्पथी एक प्रसिद्ध सामाजिक-राजनीतिक नेता हैं, सिडेवेंट संयोजक पीएमएसए-ओडिशा- भारत सरकार और श्रीमती नंदिनी सत्पथी मेमोरियल ट्रस्ट (SNSMT) के अध्यक्ष है।
विरासत
नंदिनी दिवस 9 जून, स्वर्गीय श्रीमती नंदिनी सत्पथी का जन्मदिन को राष्ट्रीय बेटियां दिवस के रूप में घोषित किया गया है। नंदिनी और दिवस दो संस्कृत शब्द हैं जिनका अर्थ क्रमशः बेटी और दिन होता है।
2013 में 7 वां राष्ट्रीय बेटियाँ दिवस मनाया गया और इस आयोजन में मुख्य अतिथि के रूप में राजस्थान के राज्यपाल उपस्थित थे। संदर्भ
लैमरेल सिदबी
लैमरेल सिदबी (प्राचीन मैतै: लैमलेल सितपी) प्राचीन कंगलैपाक (प्राचीन मणिपुर) की मैतै लोग की मैतै पौराणिक कथाओं और प्राचीन मैतै धर्म (सनामही धर्म) में एक देवी हैं। वह मैतै पंथ में सर्वोच्च महिला देवत्व है। वह पृथ्वी, प्रकृति और गृहस्थी की देवी हैं। वह ब्रह्मांड में सभी की मां है।
नौंवाँ ऑटो एक्सपो २००८
भारतीय वाहन उद्योग का सबसे बड़ा आयोजन नौंवा ‘ऑटो एक्स्पो’ (वाहन प्रदर्शनी) दिल्ली में हुआ। भारत दुपहिया वाहनों का दुनिया का दूसरा सबसे बड़ा बाजार है। 12 हजार वर्गमीटर में ऑटो एक्स्पो का आयोजन हुआ था। इस मेले में ऑटोमोबाइल उद्योग से जुड़ी 2000 कंपनियों ने भाग लिया। इसमें 60 प्रतिशत भारतीय और 40 प्रतिशत विदेशी भागीदार थीं। मेला 17 जनवरी २००८ तक चला था। भारत के ऑटोमोबाइल उद्योग की प्रगति के प्रतीक आटो एक्सपो के नौवें संस्करण में विभिन्न वर्गों में 30 नए वाहनों को उतारा गया था।
महोत्सव
यह भारत में अब तक का सबसे बड़ा ऑटो एक्सपो रहा। २००६ के ऑटो एक्सपो के मुकाबले इसमें कई चीजों में दोगुनी बढ़ोतरी दिखाई दी थी। जैसे, २००६ के मेले में १,१०० कंपनियों ने हिस्सा लिया था और २००८ में इनकी संख्या करीब २,२०० रही। इसी प्रकार २००६ में मेला ६५ हजार वर्ग मीटर में लगा था और २००८ में इसकी जगह करीब १ लाख २० हजार वर्ग मीटर है। मेले में २५ से ३० नई कारें लॉन्च की गईं। यह मेला एशिया के सबसे बड़े ऑटो मेले शंघाई ऑटो शो को भी कई मामलों में टक्कर दे रहा था। इस में २७ देशों के कारोबारी प्रतिनिधि और २८ देशों की कंपनियाँ यहां सम्मिलित हुई थीं। इसमें जर्मनी और चीन की भागीदारी खास थीं।
मुख्य आकर्षण
इस मेले में ही टाटा मोटर्स की बहुचर्चित लखटकिया कार को भी पेश किया गया था। मारुति की नई उतारी जानी वाली सुजुकी-ए-स्टार भी इसका खास आकर्षण रही। मेले के आयोजकों में ऑटोमोटिव कम्पोनेंट मैन्युफैक्चर्स एसोसिएशन (एक्मा) और भारतीय ऑटोमोबाइल निर्माता संघ (सियाम) शामिल थे। ऑटोमोटिव मिशन प्लान 2016 के तहत भारत का ऑटोमोबाइल उद्योग वर्तमान 45 अरब डॉलर से बढ़कर 145 अरब डॉलर पर पहुँच जाएगा और भारत की अर्थव्यवस्था में इसका योगदान मौजूदा पाँच प्रतिशत की तुलना में बढ़कर दोगुना करने का लक्ष्य था।
एक अनुमान के तहत वर्ष 2016 तक इस उद्योग में ढाई करोड़ रोजगार के अवसर पैदा होने की उम्मीद है। वर्तमान में उद्योग का 18 अरब डॉलर का निवेश इस दौरान दोगुने से अधिक करीब 40 अरब डॉलर तक पहुँच जाने की उम्मीद है। इस वर्ष मेले के बड़े भागीदार देशों में मुख्य थे:
कुल 29 देशों ने इस मेले में भाग लिया था। मेले के दौरान 1000 करोड़ रुपए का कारोबार हुआ। पिछले मेले 538 करोड़ रुपए का लेन-देन हुआ था। इस वर्ष दर्शकों की संख्या 10 लाख से बढ़कर 15 लाख तक अनुमानित रही।
छोटी कारें
टाटा मोटर्स की सफलता से प्रेरित होकर कई घरेलू और विदेशी कंपनियां ऑटो एक्सपो-2008 में छोटी कारों के बारे में घोषणा कीं। काफी दिनों से चर्चा में रही लखटकिया कार मेले का सबसे बड़ा आकर्षण होगी लेकिन इसके साथ ही कल - पुर्जे के सप्लायर भी प्रदर्शित किए गए।
ऑटो एक्सपो के इंडियन प्रीमियर में 9 जनवरी को फियेट ऑटो ग्रान्डे पुंटो और लिनिया के जरिए छोटी कार बनाने में अपने कौशल दिखाया। कंपनी दोनों कारों का निर्माण भारत में ही 2008 के अंत से आरंभ करने की योजना बना रही है। एक्सपो में कई कंपनियाँ अपनी कारों के ऐसे मॉडल लेकर आईं, जिन्हें वे भविष्य में बाजार में उतारने की योजना पर काम कर रही थीं। फिएट कंपनी भी भविष्य में लांच की जाने वाली कारों की एक लंबी श्रृंखला लेकर इस एक्सपो में आई। इसी तरह हुंडई, महिंद्रा एंड महिंद्रा, मित्सुबिशी जैसी कई नामी कार कंपनियाँ अपनी कारों के नए और बेहतर मॉडलों को इस एक्सपो में प्रदर्शित किया।
दुपहिया वाहन
इस ऑटो एक्सपो में चार पहिया वाहनों के अलावा दोपहिया गाड़ियों को भी खास जगह दी गई। होंडा कंपनी अपनी प्रसिद्ध दोपहिया गाड़ी होंडा एक्टिवा का इंप्रूव वर्जन होंडा लीड लेकर एक्सपो में आए थे।
बजाज, सुजुकी और हीरो होंडा जैसी कंपनियों के भी एक्सपो में कई भविष्य मॉडल थे। ये सभी कंपनियाँ अपने लोकप्रिय मॉडलों के आधुनिकतम संस्करण एक्सपो में प्रदर्शित कर गईं। लोकप्रिय बाइक कंपनी यामाहा की कई नेक्स्ट जेन शानदार बाइक भी इस एक्सपो में दिखाई दीं।
दोपहिया वाहन निर्माता यामाहा ने कहा है कि उसने इस साल बाइक के दो माडल आर-15 और एफजेड-150 लांच करने की योजना बनाई है।
यामाहा के कार्यकारी उपाध्यक्ष ताकाहिरो माएदा ने यहां कहा कि भारतीय बाजार में अपनी बिक्री बढ़ाने के लिए दो उत्पाद लांच करेंगे। आर-15 बहुत जल्दी लांच होगा जबकि एफजेड बाद में लांच किया जाएगा।
आटो एक्स्पो में दोनों बाइक प्रदर्शित की गई थी। कंपनी ने इस साल दो-तीन लाख बाइक बेचने की योजना बनाई है। पिछले साल कंपनी ने भारत में 1.2 लाख मोटरसाइकिल की बिक्री की थी।
कॉन्सेप्ट कारें
मेले में कुछ कंपनियों ने कॉन्सेप्ट कारें भी प्रदर्शित कीं। इनमें टाटा की लखटकिया कार के अलावा टाटा की एक और कॉन्सेप्ट कार थी। जनरल मोटर्स (जीएम), मारुति सुजूकी की कॉन्सेप्ट कारें भी दिखाई दी। बजाज ऑटो ने भी अपनी एक नई कमर्शल वहीकल प्रदर्शित की। इनके अलावा टीवीएस ने पहली बार अपनी विवादित बाइक फ्लेम प्रदर्शित की। मेले में पहली बार इलेक्ट्रिक वाहन भी दिखाई दिए।
अंतर्राष्ट्रीय संगठनों की भागीदारी
कई अंतर्राष्ट्रीय ऑटो संगठन इस मेले में भागीदारी कर रहे थे। इसमें पहली बार ऑर्गनाइजेशन ऑफ इंटरनैशनल कार असेंबलर्स (ओआईसीए/ओएका) ने भाग लिया। इस संगठन का मुख्यालय पैरिस में है और यह दुनिया का सबसे प्रतिष्ठित ऑटो संगठन है। ओएका ने 9वें दिल्ली ऑटो एक्सपो को अपनी मान्यता भी दी है। इस मान्यता से अंतर्राष्ट्रीय ऑटो शो में दिल्ली ऑटो एक्सपो की पहचान मजबूत होगी। ओएका के अलावा जापान का ऑटो संगठन जामा, कोरिया का कामा, एसोसिएशन ऑफ यूरोपियन कार असेंबलर्स समेत कई और ऑटो संगठनों भी मेले में सम्मिलित हुए।
पावरप्ले (क्रिकेट)
टेस्ट क्रिकेट के विपरीत सीमित ओवरों के क्रिकेट में रन बचाने के लिए क्षेत्ररक्षकों को फैलाया जाता है। पावरप्ले नियम (क्षेत्ररक्षकों की नियुक्ति पर प्रतिबंध) कई अन्य कारकों के साथ आधुनिक एक दिवसीय अंतर्राष्ट्रीय तथा ट्वेन्टी-20 अंतरराष्ट्रीय मैचों में बड़े स्कोर बनने में सहायक साबित होता है।
नियम
एक दिवसीय मैचों तथा ट्वेन्टी-20 मैचों में ओवरों की संख्या भिन्न-भिन्न होती है, जहां अनिवार्य पावरप्ले नियम लागू होते हैं। नीचे दिए गए नियम तभी लागू होते हैं जब मैच निर्बाध हो।
वनडे
पारी के 11वें ओवर से 40वें ओवर तक अधिकतम चार क्षेत्ररक्षकों को 30-यार्ड सर्कल के बाहर क्षेत्ररक्षण करने की अनुमति रहती है। इसे दूसरा पावरप्ले कहा जाता है।
टी20
अधिकांश घरेलू लीगों और अंतर्राष्ट्रीय ट्वेंटी-20 क्रिकेट में पारी के पहले छह ओवर एक अनिवार्य पावरप्ले होते हैं जिसमें 30-यार्ड सर्कल के बाहर केवल दो क्षेत्ररक्षकों को क्षेत्ररक्षण करने की अनुमति होती है। गेंदबाज और विकेटकीपर समेत बाकी नौ खिलाड़ी इस दौरान 30-यार्ड सर्कल के अंदर रहते हैं। सातवें ओवर के शुरुआत से ही 30-यार्ड सर्कल के बाहर पांच से अधिक क्षेत्ररक्षकों की अनुमति नहीं होती है।
100 गेंद क्रिकेट
100 गेंद क्रिकेट में पावरप्ले प्रतिबंध पारी की पहली 25 गेंदों के दौरान सक्रिय होता हैं जिसमें 30-यार्ड सर्कल के बाहर केवल दो क्षेत्ररक्षकों को अनुमति है।
नील नितिन मुकेश
जीवनवृत्त
नील ने अपने पिता के आग्रह पर, HR कॉलेज से संचार में स्नातक की डिग्री के साथ स्नातक की उपाधि प्राप्त की, वह 12 वीं कक्षा से ही अपने कैरियर पर बहुत ध्यान केंद्रित थे। उनका नाम लता मंगेशकर द्वारा दिया गया था और वह अंतरिक्ष यात्री नील आर्मस्ट्रांग के नाम से लिया गया था, क्योंकि उनके पिता उनके बहुत बड़े प्रशंसक थे। उन्होंने अपनी छुट्टियों के दौरान किशोर नमित कपूर के साथ और अनुपम खेर की अभिनय संस्था में 4 महीने का वर्कशॉप किया। उन्होंने अपनी कॉलेज के दौरान, आदित्य चोपड़ा को भी उनकी फिल्म मुझसे दोस्ती करोगे में सहायता प्रदान की। नील को पहले भी कई फिल्मो में मुख्य अभिनेता के रोल के लिए प्रस्ताव मिले थे, लेकिन जैसा कि वह एक प्रेम कहानी के साथ शुरुआत नहीं करना चाहते थे, उन्होंने अच्छे प्रस्ताव के लिए इंतज़ार करने का फैसला किया। तब श्रीराम राघवन ने उन्हें जॉनी गद्दार करने के लिए पेशकश दी, जिसकी पटकथा से वह बहुत प्रभावित हुए, क्योंकि उसमे जोड़ा कलाकारों की मांग थी।
वह हमेशा से एक अभिनेता बनना चाहते थे। यह उनके बचपन का सपना रहा है। वह यशराज फिल्म्स की फिल्म विजय और विमल कुमार की जैसी करनी वैसी भरनी में एक बाल कलाकार के रूप में काम कर चुके हैं जब उनकी उम्र 7 साल के आसपास थी। जैसी करनी वैसी भरनी फिल्म में उन्होंने एक बच्चे के रूप में गोविंदा(अभिनेता) के बचपन की भूमिका निभाई थी।
जीवन क्रम
बाल कलाकार के रूप में वह विजय (1988) और जैसी करनी वैसी भरनी (1989) जैसी फिल्मो में काम कर चुके हैं।
नील ने 2007 में श्रीराम राघवन द्वारा निर्देशित क्राइम थ्रीलर फिल्म जॉनी गद्दार से अपने फिल्म करियर की शुरुआत की। उन्हें मुख्य विरोधी, विक्रम की अपनी भूमिका के लिए अच्छी समीक्षाएँ प्राप्त हुई। हालांकि फिल्म ने बॉक्स ऑफिस पर अच्छा प्रदर्शन नहीं किया, उनके अभिनय की सराहना हुई। एक समीक्षक ने उनके बिना डरे एक नकारात्मक भूमिका से फिल्म करियर शुरू करने के फैसले को एक अच्छा कदम बताया। सुधीर मिश्रा की तेरा क्या होगा जॉनी उसके बाद न्यूयॉर्क, आ देखें जरा और मधुर भंडारकर की जैल उनकी आने वाली फिल्में हैं।
फिल्मफेयर पुरस्कार
नामांकित
स्टार स्क्रीन पुरस्कार
नामांकित
स्टारडस्ट पुरस्कार
Attitude
IIFA पुरस्कार
विजेता
सेवा मंदिर
सेवा मन्दिर उदयपुर में 1969 में डॉ॰ मोहन सिंह मेहता द्वारा स्थापित एक स्वैच्छिक संस्था (ट्रस्ट) है, जो ग्रामीण विकास, महिला सशक्तिकरण, स्वास्थ्य, बाल-विकास, प्रौढ़-साक्षरता, पेयजल, रोज़गार-विकास, पर्यावरण-संरक्षण, ग्राम्य-स्वच्छता आदि कई क्षेत्रों में उदयपुर और राजसमन्द जिलों में स्वयंसेवकों के माध्यम से समाज-कार्य गतिविधियों का संचालन कर रहा है|
संक्षिप्त इतिहास
(मेवाड़ के गौरव : जीवनी: डॉ॰ मोहनसिंह मेहता – लेखक : अब्दुल अहद-पृ. 186) का उद्धरण:
"......लगभग 18 वर्ष उदयपुर से बाहर रहने के पश्चात् डॉ॰ मोहनसिंह मेहता सन् 1967 ई. में उदयपुर आ गये। इसी वर्ष आपने सेवा मंदिर की स्थापना की। "
"सेवा मन्दिर की कल्पना और विद्या भवन का विचार एक ही वक्त के उठाये गये दो कदम थे। सन् 1931 में ही सेवा मन्दिर के लिये जमीन खरीद ली गई थी जिसकी कुल लागत 600/- रू. थी। यही वह जमीन है, जहाँँ आज सेवा मन्दिर है। सेवा मन्दिर के कार्य में किसी प्रकार की बाधा न आये इसलिये उन्होंने एक ट्रस्ट सेवा मन्दिर ट्रस्ट बनाया। उस समय उनके पास इतना धन नहीं था कि भवन निर्माण करायें, अत: अपनी मर्सिडीज़ गाड़ी, जो वह हौलेंड (नीदरलैण्ड) से लाये थे, 37000/- रू. में बेच कर वहां सेवा मंदिर का भवन बनाया और स्वयं का आवास भी वहीं रखा। सबसे पहले निरक्षरता उन्मूलन का कार्य प्रारम्भ किया गया और पास ही के गाँव बड़गांव में 22 फ़रवरी 1969 को लिटरेसी हाउस, लखनऊ की सहायता से इस कार्य का श्रीगणेश किया। उस समय कनाडा की वेल्दी फिशर इसकी अध्यक्ष थीं | दयाल चन्द सोनी इसके पहले उपनिदेशक नियुक्त किये गये। पास ही के लखावली गांव में इस परियोजना का उद्घाटन हुआ। इसी वर्ष भारत सरकार ने डॉ॰ मेहता को `पद्म विभूषण’ से भी सम्मानित किया।"
"सेवा मन्दिर का काम प्रौढ शिक्षा के माध्यम से शुरू हुआ। डॉ॰ मेहता का मूल सोच यही था कि लोगों की अज्ञान ही गरीबी का मूल कारण है। इस आधार पर जब डॉ॰ मेहता ने साक्षरता, नाट्य-दल के माध्यम से प्रचार, शैक्षिक वार्ताएँँ आदि के माध्यम से अपना काम शुरू किया, तो आगे का रास्ता अपने आप दिखता चला गया। इससे उन्हें नई दिशा मिली कि साक्षरता के साथ-साथ लोगों की रोटी-रोजी के लिये उनकी दक्षता का भी विकास किया जाय। गाँँवों की जनता किसान है, अत: पाठ्यपुस्तक `किसान प्रवेशिका’ के माध्यम से यह कार्य करने का निर्णय लिया गया, जिसके परिणाम सुखद रहे। 'किसान प्रवेशिका' जो पहले हिन्दी में थी, उसे मेवाड़ी एवं वागड़ी की स्थानीय बोली में भी नए सिरे से बनाना पड़ा, जिसे राजस्थान की अन्य संस्थाओं ने भी अपने कार्यक्रमों के लिये चुना।" (वही-पृ.186)